

**KĖDAINIŲ RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL VIETOS BENDRUOMENIŲ SAVIVALDOS 2013–2015 METŲ PROGRAMOS 2014 METŲ LĖŠŲ PASKIRSTYMO**

2014 m. balandžio 30 d. Nr. AD-1-560

Kėdainiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Kėdainių rajono savivaldybės tarybos 2014 m. balandžio 25 d. sprendimu Nr. TS-91 „Dėl Vietos bendruomenių savivaldos 2013–2015 metų programos lėšų vietos bendruomenių sprendimams įgyvendinti Kėdainių rajono savivaldybėje skyrimo ir naudojimo tvarkos aprašo tvirtinimo“ ir atsižvelgdamas Lietuvos Respublikos socialinės apsaugos ir darbo ministro 2014 m. vasario 26 d. įsakymu Nr. A1-116 „Dėl lėšų paskirstymo savivaldybėms, įgyvendinant vietos bendruomenių savivaldos 2013–2015 metų programą 2014 metais, sąrašo patvirtinimo“:

1. Paskirstau Vietos bendruomenių savivaldos 2013–2015 metų programos (toliau – Programa) 2014 metų lėšas Kėdainių rajono savivaldybės administracijos seniūnijoms (toliau – Seniūnijos) vietos bendruomenių tarybų priimtiems sprendimams įgyvendinti (priedas).

2. Pavedu Seniūnijų seniūnams:

2.1. įgyvendinti Programą pagal Vietos bendruomenių savivaldos 2013–2015 metų programos lėšų vietos bendruomenių sprendimams įgyvendinti Kėdainių rajono savivaldybėje skyrimo ir naudojimo tvarkos aprašą;

2.2. pasibaigus ketvirčiui iki kito ketvirčio pirmo mėnesio 2 d. pateikti Danguolei Paulauskei, Strateginio planavimo ir investicijų skyriaus vyriausiajai specialistei, biudžeto išlaidų sąmatos vykdymo ir patirtų sąnaudų bei programos vykdymo ataskaitas, buhalterinės apskaitos dokumentų, pagrindžiančių lėšų panaudojimą, suvestinę;

2.3. nepanaudotas Programos lėšas grąžinti iki 2014 metų gruodžio 31 d. (įskaitytinai) į rajono savivaldybės administracijos atsiskaitomąją sąskaitą, nurodant, kurių metų lėšos grąžinamos, programos kodą, priemonės pavadinimą, ekonominės klasifikacijos straipsnį ir grąžinamą sumą.

3. Pavedu Ritai Oscinauskei įteikti įsakymą Seniūnijų seniūnams, Biudžeto ir finansų skyriaus vedėjui Alvydui Mažeikai ir Strateginio planavimo ir investicijų skyriaus vyriausiajai specialistei Danguolei Paulauskei.

Administracijos direktorius Arūnas Kacevičius

Kėdainių rajono savivaldybės

administracijos direktoriaus

2014 m. balandžio 30 d.

įsakymo Nr. AD-1-560

priedas

**VIETOS BENDRUOMENIŲ SAVIVALDOS 2013–2015 METŲ PROGRAMOS**

**2014 METŲ LĖŠŲ PASKIRSTYMAS**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Seniūnijos pavadinimas** | **Bazinė lėšų dalis, Lt** | **Seniūnijos gyventojų skaičius** | **Pagal gyventojų skaičių tenkanti dalis, Lt** | **Iš viso, Lt** |
| 1. | Dotnuvos seniūnija | 6000,00 | 4850 | 5484,00 | 11500,00 |
| 2. | Gudžiūnų seniūnija | 6000,00 | 1833 | 2074,00 | 8100,00 |
| 3. | Josvainių seniūnija | 6000,00 | 3440 | 3890,00 | 9900,00 |
| 4. | Kėdainių miesto seniūnija | 6000,00 | 30629 | 34635,00 | 40600,00 |
| 5. | Krakių seniūnija | 6000,00 | 3212 | 3632,00 | 9600,00 |
| 6. | Pelėdnagių seniūnija | 6000,00 | 4059 | 4590,00 | 10600,00 |
| 7. | Pernaravos seniūnija | 6000,00 | 1513 | 1710,00 | 7700,00 |
| 8. | Surviliškio seniūnija | 6000,00 | 1613 | 1825,00 | 7800,00 |
| 9. | Šėtos seniūnija | 6000,00 | 2027 | 2292,00 | 8300,00 |
| 10. | Truskavos seniūnija | 6000,00 | 1342 | 1518,00 | 7500,00 |
| 11. | Vilainių seniūnija | 6000,00 | 3847 | 4350,00 | 10400,00 |
|  |  | 66.000,00 | 58367 | 66.000,00 | 132.000,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_